Ֆաննին և Ալեքսանդրը

«Ֆաննին և Ալեքսանդրը» (), Ինգմար Բերգմանի ֆիլմերից մեկն է, որը ստացել է չորս «Օսկար» և մեկ «Սեզար»։ Այն դուրս է եկել երկու տարբերակով՝ լիամետրաժ հեռուստաֆիլմ (312 րոպե) և կրճատ կինոտարբերակ (188 րոպե)։ Ֆիլմի գործողությունները ծավալվում են XX դարի սկզբին և պատմում Ալեքսանդր Էկդալի և իր քրոջ՝ Ֆաննիի մասին։ Այն կազմված է նախաբանից, հինգ առանձին մասերից և վերջաբանից։

 Սյուժե 
Ֆիլմի գործողությունները ծավալվում են 1907-ից մինչև 1910 թվականները։

Առաջին մասը կոչվում է «Ծնունդ Էկդալների ընտանիքում»։ Այստեղ մենք ծանոթանում ենք Էկդալների բազմանդամ ընտանիքին, երբ նրանք հավաքված են մեծ սեղանի շուրջ տոնի առթիվ։ Այդ ժամանակ կարելի է ավելի մոտիկից ծանոթանալ հերոսներին և նրանց բնավորություններին։

Երկրորդ մասը կոչվում է «Մահ և թաղում»։ Այն պատմում է Օսկար Էկդալի մահվան մասին «Համլետ» պիեսի փորձի ժամանակ։ Այդ օրվանից Ֆաննին և Ալեքսանդրը որբանում են հորից։

Երրորդ մասը կոչվում է «Տեղափոխություն». Էմիլին՝ երեխաների մայրը, ընդունում է եպիսկոպոս Էդվարդ Վերգերուսի ամուսնության առաջարկը, և նա երեխաների հետ տեղափոխվում է եպիսկոպոսական տուն, որտեղ տիրում էին դաժանությունը և հնազանդությունը։

Չորրորդ մասը կոչվում է «Ամառային իրադարձություն»։ Կյանքը եպիսկոպոսի տանը դառնում է անտանելի։ Երեխաները, հատկապես Ալեքսանդրը, գրեթե միշտ պատժվում էին։ Տանջանքին չդիմանալով՝ Էմիլին ցանկանում է բաժանվել Վերգերուսից, բայց օրենքը եպիսկոպոսի կողմն էր։ Եվ, ցավոք, նա չի կարողանում իրագործել իր ցանկոթյունը։ Այդ ժամանակ Էմիլին հղի էր։

Հինգերորդ մասը կոչվում է «Դևերը»։ Գործնական առաջարկի անունով Էկդալենի ընտանիքի հին ընկեր Իսահակ Յակոբը թաքուն դուրս է բերում երեխաներին եպիսկոպոսի տնից և բնակեցնում իր մոտ։ Որոշ ժամանակ անց Էմիլին Վերգերուսին քնաբեր է տալիս և փախչում նրա տնից։ Այդ ժամանակ եպիսկոպոսի տանը հրդեհ է սկսվում, և Վերգերուսը մահանում է։

Վերջաբանում մենք կրկին տեսնում ենք Էկդալների ընտանիքը, որը նստած է մեծ սեղանի շուրջ և ուրախ կենացներ ասում։

 Դերասաններ և նկարահանող անձնակազմ 
 Նկարահանող անձնակազմ 
 ռեժիսոր - Ինգմար Բերգման
 սցենարիստ - Ինգմար Բերգման
 պրոդյուսերներ - Յորն Դոննեռ, Ռենցո Ռոսսելինի, Դենիել Տոսկան դյու Պլանտյե
 օպերատոր - Սվեն Նյուկվիստ
 մոնտաժ - Սիլվիյա Ինգիմարսոն
 երաժշտությունը - Դանիել Բել
 դեկորացիաները - Սյուզան Լիգհեյմ, Աննա Ասպ
 հագուստի ընտրությունը - Մարիկ Ոս Լունդհ
 ռեժիսորի օգնականներ - Պետեր Շիլդեթ

 Դերասանական անձնակազմ 
 Եվա Ֆրյոլինգ - Էմիլի Էկդալ
 Բերթիլ Գուվե - Ալեքսանդր Էկդալ
 Պերնիլա Ալվին - Ֆաննի Էկդալ
 Գուն Վալգրեն - Հաննա Էկդալ
 Ալան Էդվալ - Օսկար Էկդալ
 Բյորե Ալստենդ - Կառլ Էկդալ
 Յարլ Կուլլե - Գուստաֆ Ադոլֆ Էկդալ
 Մոնա Մալմ - Ալմա Էկդալ
 Պերնիլա Աուգուստ - Մայ
 Քրիստինա Ադոլֆսոն - Սիրի
 Քրիստինա Ալմգեր - Պուտտե Էկդալ
 Լենա Օլին - Ռոզա
 Յան Մալմշյո - եպիսկոպոս Էդվարդ Վերգերուս
 Մարիաննա Ամինոֆֆ - Բլենդա Վերգերուս
 Քրիստին Տիդելիուս - Հենրիետա Վերգերուս
 Հերիետ Անդերսոն - Յուստինա
 Գուննար Բյորնստրանդ - Ֆիլիպ Լանդեր (թատրոնի դերասան)
 Էռլանդ Յուզեֆսոն - Իսահակ Յակոբի
 Մաթս Բերգման - Առոն Ռետցինսկի
 Ստինա Էկբալդ - Իսմայիլ Ռատզինսկի

Ամբողջ դերասանական և նկարահանող անձնակազմի մասին անգլերեն լեզվով կարող եք իմանալ այստեղ

 Մրցանակներ և նոմինացիաներ 
 Մրցանակներ 

 1984 - «Օսկար» Օսկար լավագույն օտարալեզու ֆիլմի համար
 1984 - «Օսկար» լավագույն օպերատորական աշխատանք - Սվեն Նյուկվիստ
 1984 - «Օսկար» լավագույն հագուստի ընտրություն - Մարիկ Ոս Լունդհ
 1984 - «Օսկար» լավագույն դեկորացիաներ - Աննա Ասպ և Սյուզան Լիգհեյմ
 1984 - «Ոսկե Գլոբուս» - լավագույն օտարալեզու ֆիլմ
 1984 - «César» - լավագույն օտարալեզու ֆիլմ
 1984 - «BAFTA» - լավագույն օպերատորական աշխատանք - Սվեն Նյուկվիստ
 1984 - «David di Donatello» - երեք մրցանակ Ինգմար Բերգմանին
 1984 - «Los Angeles Film Critics Association» - լավագույն օտարալեզու ֆիլմ և լավագույն օպերատորական աշխատանք - Սվեն Նյուկվիստ

 Նոմինացիաներ 
 1984 - «Օսկար» - լավագույն ռեժիսոր - Ինգմար Բերգման
 1984 - «Օսկար» - լավագույն սցենար - Ինգմար Բերգման
 1984 - «BAFTA» - լավագույն հագուստի ընտրություն - Մարիկ Ոս Լունդհ
 1984 - «BAFTA» - լավագույն օտարալեզու ֆիլմ
 1984 - «Ոսկե Գլոբուս» - լավագույն ռեժիսոր - Ինգմար Բերգման

 Տեխնիկական և այլ տվյալներ 
 Երկիրը Շվեդիա, Ֆրանսիա, Գերմանիա
 Լեզուն շվեդերեն, գերմաներեն, անգլերեն, եբրայերեն
 Պրեմիերան կայացել է 1982 թվականի դեկտեմբերի 17-ին Շվեդիայում։
Այլ երկրներում այն կայացել է
ԱՄՆում - 17 հունվար 1983
Գերմանիայում - 8 հոկտեմբեր 1983
Ֆինլանդիայում - 21 հունվար 1983
Արգենտինայում - 26 հունվար 1984
Դանիայում - 17 հունվար 1983
Իտալիայում - 31 օգոստոս 1983
 Ֆիլմը գունավոր
 Տևողություն - 188 րոպե, ռեժիսորական տարբերակ 312
 Ձայնը - մոնո
 Տեսախցիկը - Arriflex 35 BL
 Պատկերի կողմերի հարաբերությունը 1.66։ 1
 Ֆիլմը նկարվել է 35մմ ժապավենի վրա
 Տպել է (ընկերությունը) Film-Teknik, Stockholm, 
 Տպվել է 35մմ ժապավենի վրա երկարությունը 5155 մետր, իսկ ռեժիսորական տարբերակի երկարությունը 8546 մետր։

 Ֆիլմի անունը այլ լեզուներով 
 Շվեդերեն - Fanny och Alexander
 Հայերեն - Ֆաննին և Ալեքսանդրը
 Ռուսերեն - Фанни и Александр
 Լեհերեն - Fanny i Aleksander
 Հունգարերեն - Fanny és Alexander
 Ֆրանսերեն - Fanny et Alexandre
 Հունարեն - Fanny kai Alexandros
 Միջազգային անունը - Fanny and Alexander

 Ֆիլմը նկարահանվել է (տեղանքը) 
 Uppsala, Uppsala län, Sweden
 Europa Studios, Bromma, Stockholm, Stockholms län, Sweden (ստուդիա)
 Filmhusateljéerna, Filmhuset, Svenska Filminstitutet, Gärdet, Stockholm, Stockholms län, Sweden (ստուդիա)

 Ծանոթագրություններ 

 Արտաքին հղումներ 
 Metacritic
 Facebook
 Amazon
 Պոստերը՝ Kinopoisk.ru

Կատեգորիա:1982 դրամա ֆիլմեր
Կատեգորիա:1982 ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Գերմաներեն ֆիլմեր
Կատեգորիա:Շվեդական ֆիլմեր
Կատեգորիա:Շվեդերեն ֆիլմեր
Կատեգորիա:Օսկարակիր ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1908 թվականին
Կատեգորիա:Գերմանական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1910 թվականին
Կատեգորիա:Ֆիլմեր, որոնց գործողությունները տեղի են ունենում 1909 թվականին
Կատեգորիա:Ֆիլմեր, որոնց գործողությունները տեղի են ունենում 1907 թվականին
Կատեգորիա:1980-ականների գերմանական ֆիլմեր
Կատեգորիա:1980-ականների ֆրանսիական ֆիլմեր
Կատեգորիա:Ֆիլմեր քրիստոնեության մասին